ETA:n sekakomitean päätös N:o 138/2001 tehty 9 päivänä marraskuuta 2001 ETA-sopimuksen liitteen XX (Ympäristö) muuttamisesta



Virallinen lehti nro L 022 , 24/01/2002 s. 0030 - 0031



ETA:n sekakomitean päätös N:o 138/2001 tehty 9 päivänä marraskuuta 2001 ETA-sopimuksen liitteen XX (Ympäristö) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XX muutettiin 28 päivänä syyskuuta 2001 tehdyllä ETA:n sekakomitean päätöksellä N:o 122/2001(1). (2) Ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoista 22 päivänä huhtikuuta 1999 annettu neuvoston direktiivi 1999/30/EY(2), jolla kumotaan asteittain neuvoston direktiivit 80/779/ETY(3), 82/884/ETY(4) ja 85/203/ETY(5), olisi otettava osaksi sopimusta, ON PÄÄTTÄNYT SEURAAVAA: 1 artikla Muutetaan sopimuksen liitteessä XX oleva III luku (Ilma) seuraavasti: 1. Lisätään 13d kohdan (Euroopan parlamentin ja neuvoston direktiivi 2000/69/EY) jälkeen kohta seuraavasti: "13e. 399 L 0030: Neuvoston direktiivi 1999/30/EY, annettu 22 päivänä huhtikuuta 1999, ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoista (EYVL L 163, 29.6.1999, s. 41).". 2. Lisätään 14 kohtaan (neuvoston direktiivi 80/779/ETY) mukautusta koskevan tekstin jälkeen teksti seuraavasti: "Tämä direktiivi kumotaan 19 päivästä heinäkuuta 2001, lukuun ottamatta sen 1 artiklaa, 2 artiklan 1 kohtaa, 3 artiklan 1 kohtaa, 9, 15 ja 16 artiklaa sekä liitteitä I, IIIb ja IV, jotka kumotaan 1 päivästä tammikuuta 2005.". 3. Lisätään 15 kohtaan (neuvoston direktiivi 82/884/ETY) mukautusta koskevan tekstin jälkeen teksti seuraavasti: "Tämä direktiivi kumotaan 19 päivästä heinäkuuta 2001, lukuun ottamatta 1 artiklaa, 2 artiklaa, 3 artiklan 1 kohtaa sekä 7, 12 ja 13 artiklaa, jotka kumotaan 1 päivästä tammikuuta 2005.". 4. Lisätään 17 kohtaan (neuvoston direktiivi 85/203/ETY) mukautusta koskevan tekstin jälkeen teksti seuraavasti: "Tämä direktiivi kumotaan 19 päivästä heinäkuuta 2001, lukuun ottamatta 1 artiklan 1 kohdan ensimmäistä luetelmakohtaa ja 1 artiklan 2 kohtaa, 2 artiklan ensimmäistä luetelmakohtaa, 3 artiklan 1 kohtaa sekä 5, 9, 15 ja 16 artiklaa, jotka kumotaan 1 päivästä tammikuuta 2010.". 2 artikla Poistetaan sopimuksen liitteessä XX olevan III luvun 14 kohta (neuvoston direktiivi 80/779/ETY) ja 15 kohta (neuvoston direktiivi 82/884/ETY) 1 päivästä tammikuuta 2005 alkaen ja 17 kohta (neuvoston päätös 85/203/ETY) 1 päivästä tammikuuta 2010 alkaen. 3 artikla Neuvoston direktiivin 1999/30/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 4 artikla Tämä päätös tulee voimaan 10 päivänä marraskuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 9 päivänä marraskuuta 2001. ETA:n sekakomitean puolesta E. Bull Puheenjohtaja (1) EYVL L 322, 6.12.2001, s. 38. (2) EYVL L 163, 29.6.1999, s. 41. (3) EYVL L 229, 30.8.1980, s. 30. (4) EYVL L 378, 31.12.1982, s. 15. (5) EYVL L 87, 27.3.1985, s. 1. (6) Valtiosäännön asettamista vaatimuksista ei ole ilmoitettu.